S-726/2007

Mál þetta var dómtekið 18. desember sl. að loknum munnlegum málflutningi.

Málið er með tveimur ákærum, útgefnum 31. ágúst 2007 og 15. október 2007, höfðað gegn S-kk-þgf H-kk-þgf R-kk-þgf, kt. 000000-0000, Furugrund 40, Kópavogi, dvst. Melgerði 44, Kópavogi, fyrir eftirtalin brot:

,,1. Fyrir þjófnað, með því að hafa fimmtudaginn 10. ágúst og aðfaranótt föstudagsins 11. ágúst 2006, stolið samtals 189.000 kr. af debetkortareikningi M-kvk-ef H-kvk-ef Ö-kvk-ef, kr. 000000-0000, en ákærði notaði áðurnefnt kort í heimildarleysi í neðangreindum hraðbönkum á höfuðborgarsvæðinu, þar sem hann lagði eftirfarandi upphæðir inn á sinn eigin reikning:

1. Í hraðbanka Glitnis banka hf., Stórhöfða 17 í Reykjavík, þann 10.08.2006 kl. 16:11, millifærða að fjárhæð kr. 15.000.

2. Í hraðbanka Landsbanka Íslands hf., Smáralind í Kópavogi, 11.08.2006 kl. 00:13, millifærsla að fjárhæð kr. 50.000.

3. Í hraðbanka Landsbanka Íslands hf., Smáralind í Kópavogi, 11.08.2006 kl. 00:13, millifærsla að fjárhæð kr. 24.00.

4. Í hraðbanka Landsbanka Íslands, Smáralind í Kópavogi, 11.08.2006 kl. 00:13, millifærsla að fjárhæð kr. 100.000.

Telst þetta varða við 244. gr. almennra hegningarlaga nr. 19, 1940.

Þess er krafist að ákærði verði dæmdur til refsingar.

2. Fyrir umferðarlagabrot, með því að hafa ekið bifreiðinni VK-956, laugardaginn 12. ágúst 2006, ófær um að stjórna henni örugglega vegna áhrifa slævandi lyfja, vestur Bústaðaveg, vestan Grensásvegar í Reykjavík, og svo óvarlega að árekstur varð við bifreiðina MX-895 sem ók vestur Bústaðaveg umrætt sinn.

Telst brot þetta varða við 1. mgr. 4. gr. og 2. mgr. 44. gr. sbr. 1. mgr. 100. gr., umferðarlaga nr. 50/1987.

Þess er krafist að ákærði verði dæmdur til refsingar og til sviptingar ökuréttar skv. 101. gr. nefndra umferðarlaga, sbr. 25. gr. laga nr. 44/1993.”

Af hálfu ákærða er haldið uppi vörnum í málinu og þess krafist, að hann verði sýknaður af kröfum ákæruvaldsins og allur sakarkostnaður verði greiddur úr ríkissjóði, þar með talin hæfileg málsvarnarlaun til skipaðs verjanda hans, hrl. H-kk-ef I-kk-ef, sem og verjandaþóknun hans fyrir störf hans að rannsókn málsins.

I. Málavextir

1. Notkun ákærða á debetkorti M-kvk-ef H. Ö-kvk-ef.

Föstudaginn 11. ágúst 2006 lagði M-kvk-nf H-kvk-nf Ö-kvk-nf, kt. 000000-0000, fram kæru hjá lögreglunni í Hafnarfirði á hendur ákærða, vegna þjófnaðar og misnotkunar á debetkorti hennar, sem gefið var út af Sparisjóði Hafnarfjarðar. Samkvæmt lýsingu hennar hafði hún verið með það í ferð með ákærða 10. ágúst 2006. og farið í hraðbanka í banka 1150 í Mjóddinni og hafði ákærður farið með henni inn í hraðbankann og verið í kringum hana, þegar hún hafi slegið inn leyninúmerið. Hún hafi svo farið í Heilsugæsluna í Módd og notað kortið þar og sé það síðasta færsla um notkun hennar á kortinu. Hún hafði svo orðið vör við það um morguninn á eftir, þegar faðir hennar hafði spurt hana út í færslur á kortinu að það hafði verið misnotað.. Hún vissi ekki hvernig ákærður hafði náð kortinu en hann hafi náð að taka út af reikningi hennar um 189.000 krónur með því að millifæra eða taka út af kortinu. Hún kvað þau ákærða hafa verið ein á ferð. Hún afhenti lögreglu útprentun úr heimabanka sem sýnir umferð á reikningi hennar.

Af þessum útprentunum og reikningsyfirliti um kortafærslur úr hraðbankanum er ljóst, að ákærður hefur tekið út og millifært á bankareikning sinn þá peningaupphæðir, sem M-kvk-nf sakar hann um og eru millifærslurnar sundurgreindar í ákæru.

Ákærður hefur viðurkennt að hafa notað debetkort M-kvk-ef til að taka tilgreindar upphæðir í ákæru út af bankareikningi M-kvk-ef, og færa yfir á bankareikning sinn og kveður hana hafa skuldað sér framangreindar kr. 189.000,- og hún hafi heimilað honum að nota debetkortið. Hún hafi gefið honum upp pin-númerið á kortinu og afhent honum greiðslukortið, en beðið í bifreið fyrir utan bankana, þegar hann millifærði peningana. Hún hafi verið með honum allan tímann þegar hann hafi millifært fjárhæðirnar í hraðbanka Glitnis, en hafi ekki verið í ástandi til að taka út úr hraðbankanum. Hann gat ekki gert grein fyrir fyrir hvað M-kvk-nf skuldaði honum peningana.

M-kvk-nf hefur í síðari skýrslutöku hjá lögreglu og er hún kom hér fyrir dóminn haldið fast við það, að hún hafi ekki heimilað ákærða notkun á debetkorti sínu og kannast ekki við að hafa afhent honum það eða gefið honum upp pin-númer þess. Þá kannaðist hún ekki við að hafa skuldað ákærða peninga.

Ljóst er, að ákærður tekur út af bankareikningi M-kvk-ef kr. 189.000, færir yfir á bankareikning sinn með því að nota debetkorti M-kvk-ef í hraðbönkunum og náði að taka framangreinda fjárhæð í fjórum færslum eftir að hafa slegið inn pin-númer hennar. Ákærður hefur lýst því, að M-kvk-nf hafi verið í þannig ástandi að hún hafi veriði ófær um að fara sjálf í hraðbankann og því líklegt að hann hafi getað náð af henni debetkortinu án þess að hún yrði þess vör. Ákærður hafði verið með M-kvk-þgf er hún hafði tekið peningana út úr hraðbankanum fyrr um daginn, og var því í aðstöðu til að sjá er hún sló inn pin-númerið og geyma það sér í minni. Gegn neitun M-kvk-ef hefur ákærður ekki getað sýnt fram á að hann hafi haft leyfi M-kvk-ef til að nota kort hennar né gert það sennilegt, en ekki verður séð að notkunin hafi þjónað hagsmunum hennar. Af þessu virtu verður að telja sannað að ákærður hafi gerst sekur um þann verknað sem honum er gefin að sök í ákæru og með því hefur hann brotið gegn 244. gr. almennra hegningarlaga.

2. Árekstur bifreiðarinnar UK-956 og MY-895 12. ágúst 2006.

Framangreindan dag um kl. 20.15 hafði orðið árekstur milli bifreiðanna UK-956 og MY-895 á Bústaðavegi við enda á umferðareyju vestan Grensásvegar en báðum bifreiðunum hafði verið ekið vestur Bústaðaveg og hafði bifreiðinni UK-956 verið beygt til vinstri og lenti hægri hlið bifreiðarinnar MX-895 á vinstri hlið bifreiðarinnar UK-956.

Ökumaður bifreiðarinnar UK-956 reyndist ákærður í máli þessu, var með skurð á höfði og kvartaði um höfuðverk, en hinn ökumaðurinn kvartaði undan verk í vinstri hendi. Ákærður var fluttur með sjúkrabifreið á slysadeild, en hann virtist vera undir áhrifum lyfja og voru tekin úr honum þrjú blóðsýni á slysadeild. Ákærður tjáði lögreglunni þarna á vettvangi að hann hafi verið í mikilli neyslu lyfja fram til 17. júní. Hann hafi á þessum tíma gengið til lækna á deild 32a á Landspítalanum og tekið lyfin Seroquel og Nozinan sem honum hafi verið skömmtuð. Eftir að skurður á höfði ákærða hafði verið saumaður og hann gengið gengið undir læknisskoðun, var hann fluttur á lögreglustöðina við Hverfisgötu. Þar gekk hann undir hæfnismat hjá L-kk-þgf Ó-kk-þgf, héraðslækni. Í hæfnismati L-kk-ef Ó-kk-ef, sem hann hefur staðfest hér fyrir dómi, kemur þetta fram:

,,S-kk-nf neitar nokkurri neyslu vímugjafa í dag, en segir hugsanlegt að hann hafi tekið eitthvað róandi svo sem Sobril eða eitthvað Benzodiazepin í gær. Auk þess segist hann hafa tekið eitthvað Somadril í síðustu viku. Hann kveðst nota Seroquel og Nozinan reglulega og fá það hjá E-kk-þgf S-kk-þgf, geðlækni.

S-kk-nf er frekar syfjulegur og sljólegur til augnanna og er andlitsmimic ákaflega daufleg, en þó bregður fyrir eðlilegum andlitssvipbrigðum. Hann er áttaður á stað og að mestu á stund en telur vera kringum 5.-6. ágúst. Í minnisprófi þar sem hann er beðinn um að muna fjórar tveggja stafa tölur í upphafi skoðunar og spurður um það aftur undir lok skoðunar man hann tvær þeirra. Hann er aðeins óöruggur við gang eftir beinni línu með hæl við tá og sömuleiðis létt hikandi þegar hann snýr sér á hæl. Hann getur engan veginn staðið á öðrum fæti með lokuð augun og hendur beint fram. Hann er óöruggur þegar hann spilar með þumli á fingur. Þegar ég prófa hann á innri klukku þá telur hann 30 sek. vera liðnar þegar í raun eru 48 sek. liðnar, sem er töluvert fram yfir vikmök, sem eru 5 sek. S-kk-nf er hægmáll, framburður hans skýr og það ber ekki á neinu rugli hjá honum. Það eru nýleg nálaför í vi. olnbogabót, a.m.k. tvö þeirra gætu verið vel innan við sólarhrings gömul.

S-kk-nf er samvinnuþýður og athygli hans er nánast góð, en hann þarf eins og að stramma sig af til þess að taka vel eftir því sem honum er leiðbeint.

Ég tel S-kk-þf geta verið undir nokkrum áhrifum slævandi lyfja og tel hann tæpast hæfan til að stjórna bifreið í því ástandi sem hann er þegar ég skoða hann.”

Í skýrslu um handtöku ákærða, kemur fram, að sjáaldur hans hafi verið útvíkkað, jafnvægi óstöðugt, framburður ruglingslegur og málfar óskýrt.

Blóðsýni sem tekið var úr ákærða var að beiðni sent til alkóhólrannsóknar og svo til efnagreiningar á Rannsóknarstofu í lyfja- og eiturefnafræði.

Í matsgerð J-kk-ef K-kk-ef kemur fram, að ekki hafi mælst alkóhól í blóð ákærða en 75 ng/ml af Klónazepam. Þá kemur og fram að Klónazepam sé flogaveikilyf af flokki Benzódíazepína. Það hafi slævandi áhrif á miðtaugakerfi og geti dregið úr aksturshæfni í lækningalegum skömmtum. Styrkur Klónazepam í blóði bendi til töku í háum lækningalegum skömmtum. Megi því gera ráð fyrir að hlutaðeigandi hafi ekki getað stjórnað ökutæki með öruggum hætti þegar blóðsýni var tekið.

J-kk-nf K-kk-nf hefur staðfest þetta álit sitt hér fyrir dómi. Vitnið kvað áhrif lyfsins vera þau, að þau dragi úr athygli þess, sem taki þau, hann verði syfjaður og viðbragðshraði hans minnki. Það kvað 75 ng/ml sem mælst hafi í ákærða samsvara því að hann hafi tekið 6 mg á sólarhring, sem sé skammtur sem gefinn sé við erfiðri flogaveiki. Það kvað þol myndast gagnvart lyfinu ef það er tekið í langan tíma. Það kvað staðdeyfingarlyf engin áhrif hafa á niðurstöðu matsgerðarinnar.

Ákærður kannaðist við hér fyrir dómi að hafa ekið bifreiðinni UK-956 svo sem lýst er í ákæru, en kvaðst ekki hafa verið undir áhrifum lyfja við aksturinn. Hann kvaðst hafa tekið inn þunglyndislyf og þau lyf notist að læknisráði. Hann kvðast hafa fengið flogaveikiköst og tekið lyf við flogaveiki frá mars 2005, en hann hafi þá dvalið erlendis, en svo hafi hann tekið það í ár eftir að hann kom heim.

Þá bar vitni í málinu K-kk-nf G-kk-nf, sem staðfesti lögregluskýrslur þær sem hann gerði í málinu. Það kvaðst hafa reynt að tala við ákærða á árekstrarstað en hann hafi ekkert tjáð sig, mundi lítið og virtist sljór. Það kvað erfitt að átta sig á staðnum á því hvort það hafi verið vegna höfuðhöggsins, sem hann hlaut, eða hvort hann hafi fengið taugaáfall.

L-kk-nf Ó-kk-nf lækningaforstjóri bar vitni í málinu og staðfesti lýsingu sína í hæfnismatinu. Það kvað ákærða hafa reynt að stramma sig af og gert hlutina hægt. Það kvað hann hafa verið hægmálan eins og hann væri að vanda sig, en vissi ekki hvort það væri honum eðlilegt eða vera hægmáll.

Það kvaðst ekki geta fullyrt hvort höfuðhöggið, sem ákærði fékk, hafi haft áhrif á ástand hans. Það kvaðst hafa metið það m.v. ástand hans er það skoðaði hann, en það hafi ekki verið í stöðu til að leggja mat á það sem á undan var gengið.

Inn í málið hefur verið lagt vottorð H-kk-ef Þ-kk-ef sérfræðings á slysa- og bráðadeild LSH í Fossvogi. Þar kemur fram að ákærði hafi komið á slysa- og bráðamóttökuna 12. ágúst 2006 eftir að hafa lent í umferðaróhappi en við það hafi höfuð hans skollið á rúðu og hann hlotið skurð á höfði og verið með höfuðverk. Hann hafi virkað ágætlega skýr og ekki verið með með neina ógleði, eða merki um áverka á miðtaugakerfi. Við skoðun hafi komið í ljós, að hann var með 4 sm skurð aftan við vinstra eyra og nokkur eymsli væru í hálsvöðvum aftanvert hægra megin. Ekki fundust teljandi eymsli við þreifingu yfir hálshryggjarliðunum sjálfum. Hann er greindur með tognun í hálsi og sár í hársverði.

Er ákærður kom fyrir L-kk-þf Ó-kk-þf lækni vegna hæfnismats, gat hann þess að hann hefði tekið inn lyfið Benzodiazepin fyrir áreksturinn, en kvaðst ekki nota það reglulega. Fullyrðing ákærða um að hann hafi verið haldinn flogaveiki um langt skeið og tekið inn flogaveikilyf reglulega vegna þess, hefur hann ekki sannað með læknisvottorðum eða öðrum gögnum og er því ekki unnt að taka mark á þeirri fullyrðingu ákærða að hann hafi myndað þol gegn lyfinu rivótril með langvarandi notkun flogaveikislyfja nema fram komi frekari gögn um þessa notkun eða hún sé gerð líkleg. Er ákærður var handtekinn 12. ágúst 2006 tjáði hann lögreglunni að hann hefði verið í mikilli lyfjaneyslu fram til 17. júlí 2006 og segir þá jafnframt að honum hafi verið sköffuð á Landspítalanum lyfin Seroquel og Nozinan, sem eru þunglyndislyf, en minntist ekki á að hann tæki jafnaðarlega lyf vegna flogaveiki. Hins vegar eru dæmi um það, að flogaveikislyfið rívótril sé tekið inn til að komast í vímuástand, þó að hlutaðeigandi sé ekki flogaveikur. Af þessu athuguðu og þegar virt eru saman álit J-kk-ef K-kk-ef dósents, mat L-kk-ef Ó-kk-ef læknis á ökuhæfni ákærða sem og lýsing K-kk-ef G-kk-ef rannsóknarlögreglumanns á ástandi ákærða við handtöku, verður að telja sannað að ákærður hafi verið undir þeim áhrifum slævandi lyfja, að hann hafi ekki getað stjórnað bifreið með öruggum hætti og hefur ákærði því með akstri bifreiðarinnar VK-956 í greint sinn gerst brotlegur við 44. gr. umferðarlaga og svo við 1 mgr. 4. gr. sömu laga með því að valda árekstri með óvarlegum akstri.

II. Niðurstöður.

Samkvæmt sakavottorði hefur ákærða tvívegis á árinu 2006 verið gert að greiða sekt fyrir brot á 244. gr. almennra hegningar með lögreglustjórasáttum.

Refsing ákærða þykir nú samkvæmt 100. gr. umferðarlaga og með hliðsjón af 77. gr. almennra hegningarlaga hæfilega ákveðin þannig, að hann sæti fangelsi í 1 mánuð, og þykir rétt að fresta fullnustu refsingarinnar og falli hún niður að liðnum 2 árum haldi ákærður almennt skilorð samkv. 57. gr. almennra hegningarlaga nr. 19, 1940, sbr. lög nr. 22, 1955. Þá greiði ákærði og 70.000 krónur í sekt og komi 6 daga fangelsi í stað sektarinnar verði hún ekki greidd innan 4ra vikna.

Samkvæmt 101. gr. umferðarlaga ber að svipta ákærða ökurétti og eftir atvikum þykir mega ákveða að sviptingartíminn verði 2 mánuðir.

Dæma ber ákærða til greiðslu alls sakarkostnaðar sem kemur 256.090 krónur þar með talin málsvarnarlaun skipaðs verjanda, hrl. H-kk-ef I-kk-ef og þóknun fyrir verjendastörf á rannsóknarstigi sem ákvarðast 180.000 krónur að meðtöldum virðisaukaskatti.

Dóm þennan kveður upp G-kk-nf L. J-kk-nf, héraðsdómari.

Dráttur á dómsuppsögu er vegna anna.

Af hálfu ákæruvaldsins fluttu E-kvk-nf S. S-kvk-nf, fulltrúi lögreglustjórans á höfuðborgarsvæðinu, málið.

Dómsorð

Ákærður, S-kk-nf H-kk-nf R-kk-nf, sæti fangelsi í 1 mánuð, en fresta skal fullnustu refsingarinnar og niður skal hún falla að liðnum 2 árum haldi ákærður almennt skilorð samkvæmt 57. gr. laga nr. 19, 1940, sbr. lög nr. 22/1955.

Ákærði greiði og 70.000 krónur í sekt og komi 6 daga fangelsi í stað sektarinnar verði hún eigi greidd innan 4ra vikna.

Ákærður skal sviptur ökurétti í 2 mánuði frá birtingu dómsins að telja.

Ákærður greiði 256.090 krónur í sakarkostnað, þar með eru talin málsvarnarlaun skipaðs verjanda ákærða, hrl. H-kk-ef I-kk-ef og þóknun fyrir verjendastörf á rannsóknarstigi 180.000 krónur að meðtöldum virðisaukaskatti.

G-kk-nf L. J-kk-nf